## Ispravak Odluke o usvajanju "Jamstvenog programa Poljoprivreda" Hrvatske agencije za malo gospodarstvo

### NN 122/2008 (22.10.2008.), Ispravak Odluke o usvajanju "Jamstvenog programa Poljoprivreda" Hrvatske agencije za malo gospodarstvo

**3513**

Nakon izvršenog uspoređivanja s izvornim tekstom utvrđeno je da uz Odluku o
usvajanju Izmjena »Jamstvenog programa Poljoprivreda« Hrvatske agencije za malo
gospodarstvo objavljene u »Narodnim novinama« broj 119 od 15. listopada 2008.
godine nije objavljen prilog – Izmjene programa, koji je njen sastavni dio, te
se daje

## ISPRAVAK

### [ODLUKE O USVAJANJU »JAMSTVENOG PROGRAMA POLJOPRIVREDA« HRVATSKE AGENCIJE ZA MALO GOSPODARSTVO](http://narodne-novine.nn.hr/clanci/sluzbeni/341960.html) »IZMJENE »JAMSTVENOG PROGRAMA POLJOPRIVREDA«

U »Jamstvenom programu Poljoprivreda« (»Narodne novine« broj 182/04, 75/06 i
105/07), točka 3. mijenja se i glasi:
»Pravo na jamstvo po ovom programu imaju poduzetnici iz djelatnosti
poljoprivrede i ribarstva, početnici i poduzetnici koji već obavljaju
djelatnost. Poduzetnik iz djelatnosti poljoprivrede i ribarstva može biti
fizička osoba u sustavu poreza na dodanu vrijednost. Prednost imaju projekti
koji povećavaju produktivnost poljoprivredne proizvodnje te zasađenih
poljoprivrednih površina.«
Točka 4. mijenja se i glasi:
»Jamstvo se izdaje za kredite kojima se financira sljedeće:
1. ulaganja u osnovna sredstva:
• kupnja nekretnine
• izgradnja/dogradnja i uređenje poslovnog objekta
• nabava plovila za gospodarski ribolov
• nabava opreme
• uspostava temeljne infrastrukture (put, struja, voda i sl.)
• nabava osnovnog stada
• nabava dugogodišnjih nasada
2. nabava obrtnih sredstava
Dozvoljeni udjel obrtnih sredstava u kreditu je najviše 30 posto od iznosa
kredita.«
Točka 5. mijenja se i glasi:
»Najviši iznos kredita za koji se odobrava jamstvo je 3.500.000 kuna. Najviši
iznos kredita po Operativnom programu razvitka svinjogojske proizvodnje i
Operativnom programu razvitka govedarske proizvodnje za koji se može odobriti
jamstvo je 11.000.000 kuna. Najviši iznos kredita po Modelu financiranja obnove
i modernizacije ribolovne flote za koji se može odobriti jamstvo je 8.000.000
kuna.
Najviši iznos jamstva je u visini od 50 posto od dokumentiranih nenaplaćenih
potraživanja po glavnici kredita. Uprava HAMAG-a pridržava pravo da, ovisno o
uvjetima na tržištu kapitala, određuje najvišu efektivnu kamatnu stopu za
kredite za koje se odobrava jamstvo. Izdano jamstvo vrijedi 60 dana od dospijeća
zadnje rate kredita.«
Točka 8. mijenja se i glasi:
»Naknada za izdavanje jamstva naplaćuje se jednokratno u visini od 0,95% iznosa
jamstva. Naknadu za izdavanje jamstava moguće je podmiriti iz sredstava kredita.
Naknada za korištenje jamstva obračunava se godišnje u iznosu 0,01 posto
neotplaćenog dijela glavnice kredita i ulazi u iznos potpore.«

Klasa: 030-02/0/-5/02
Urbroj: 567-20/24-08/0029
Zagreb, 10. srpnja 2008.

Predsjednica
Upravnog odbora HAMAG-a
**Tajana Kesić Šapić, v. r.**, državna tajnica«.

Urbroj: 50501-08-1123
Zagreb, 22. listopada 2008.

Glavna urednica
**Zdenka Pogarčić**, v. r.

Odluka, NN 122/2008-3513
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)